. **Република Северна Македонија**

**Министерство за образование и наука**

**објавува**

**Покана за изразување интерес за позиција „Дизајнер за внатрешно уредување“**

**(бр.007-20)**

**Проект за развој на вештини и поддршка на иновации**

**Заем бр.: 8332-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за потребите на имплементација на Проектот за развој на вештини и поддршка на иновации. Дел од овие средства ќе бидат искористени за исплата на обврските што ќе произлезат од договорот што ќе се склучи за ангажирање на дизајнер за внатрешно уредување.

Целта на услугите е да се даде поддршка на Министерството за образование и наука во процесот на проценка на потребите за унапредување на условите и средината за учење во основното образование во Република Северна Македонија. Предвидено времетраење на услугите е октомври 2020- април 2021. Описот на работни задачи на англиски јазик е достапен на веб страната на Министерството за образование и наука: <http://mon.gov.mk/category/?id=2058>

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Диплома за завршени универзитетски студии во областа на архитектура или внатрешно уредување
* Познавање на македонската легислатива и стандарди во областа на архитектура, дизајн, градење и заштита на животна средина
* Најмалку три (3) години работно искуство во областа на внатрешно уредување на простор
* Познавање на процесот на пресликување на дизајнерските концепти во градежна средина (способност за планирање на просторот, подготовка на основи за поставување мебел/опрема, подготовка на 3D презентации/слики, подготовка на спецификации)
* Одлично познавање на работа со AutoCAD, софтвер за 3D моделирање и визуелизација (Revit, SketchUp, Arhicad, 3DsMax, V-ray, итн.), Microsoft Office
* Одлично владеење на македонскиот и англискиот јазик.
* Возачка дозвола Б

Заинтересираните Консултанти се упатуваат на точка 1.9 од процедурите за набавки на Светска банка {*Guidelines: Selection and Employment of Consultants [under IBRD Loans and IDA Credits & Grants] by World Bank Borrowers, January 2011* (“Consultant Guidelines”)}, каде се наведени политиките на Светска банка по однос на судир на интереси.

Консултантот ќе биде избран врз основа на постапка за избор на индивидуален консултант согласно процедурите за набавки на Светска банка (“Consultant Guidelines“).

Дополнителни информации може да се добијат на долунаведената адреса во работно време од 08:30 до 16:30.

Документите со кои се изразува интерес мора да се достават најдоцна до 07.10.2020 година електронски на следната адреса:

danijela.maneva@mon.gov.mk (CC: igor.krstevski@mon.gov.mk)

СО НАЗНАКА „ЗА ПОЗИЦИЈА ДИЗАЈНЕР ЗА ВНАТРЕШНО УРЕДУВАЊЕ“